Suchinthana/ta-wikipedia huggingface dataset:
கொந்தகை

கொந்தகை, தமிழ்நாட்டின், சிவகங்கை மாவட்டத்தின் திருப்புவனம் வட்டத்தில், திருப்புவனம் ஊராட்சி ஒன்றியம், வைகை ஆற்றின் தென்கரையில் உள்ள கொந்தகை ஊராட்சியில் அமைந்த தொல்லியல்  கிராமம் ஆகும். கொந்தகை கிராமம், மானாமதுரை சட்டமன்ற தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.

மதுரை -  இராமேஸ்வரம்  தேசிய நெடுஞ்சாலையில், மதுரையிலிருந்து 13 கிலோ மீட்டர் தொலைவிலும், மாவட்டத் தலைமையிடமான சிவகங்கையிலிருந்து 32 கிமீ தொலைவிலும் கொந்தகை கிராமம் உள்ளது.  கொந்தகை கிராமத்திற்கு அருகில் உள்ள கீழடியில், தொல்லியல் அகழ்வாய்வு மையம் உள்ளது. மேலும் கொந்தகையில் கீழடி அருங்காட்சியகம் அமைந்துள்ளது. 

கொந்தகை கிராமத்தின் அருகில் உள்ள பெரிய நகரம் மதுரை ஆகும். அருகில் உள்ள தொடருந்து நிலையம்  சிலைமான் தொடருந்து நிலையம் ஆகும். 
கொந்தகை கிராமத்தில் மதுரை மீனாட்சியம்மன் கோயிலின் துணைக்கோயிலான கொந்தகை தெய்வநாயகப் பெருமாள் கோயில் அமைந்துள்ளது.

மக்கள் தொகை
2011ஆம் ஆண்டின் மக்கள் தொகை கணக்கெடுப்பின்படி, கொந்தகை கிராமத்தின் மொத்த மக்கள் தொகை 5,500 ஆகும். இதில் ஆண்கள் 2,736; பெண்கள் 2,764 ஆகவுள்ளனர். தலித் சமூகத்தினர் 2,003 ஆகவுள்ளனர். சராசரி எழுத்தறிவு 67.65% ஆகவுள்ளது. இக்கிராமத்தில் 1,420 வீடுகள் உள்ளது.

அருகில் உள்ள கிராமங்கள்
 கீழடி
 மணலூர்
 அகரம்
 சொட்டதட்டி 
 மாங்குடி 
 அம்பலத்தாடி
 பொட்டப்பாளையம்

தொல்லியல் களம்
கீழடி அகழாய்வுத் திட்டத்தின் ஆறாம் கட்டமாக கொந்தகை, மணலூர், அகரம், திருப்புவனம், கீழடி ஆகிய நான்கு இடங்களில் 15 பிப்ரவரி 2020 முதல் அகழ்வாய்வு நடந்து வருகிறது. கொந்தகையில்  நான்கு குழிகள் தோண்டப்பட்டு 10 முதுமக்கள் தாழிகள் கண்டறியப்பட்டன. இதில் மூன்று தாழிகளில் உள்ள எலும்புகள் வெளியே எடுக்கப்பட்டு மரபணு சோதனைக்காக அனுப்பட்டுள்ளன. 19 சூன் 2020 அன்று நடைபெற்ற அகழாய்வில குழந்தையின் எலும்புக்கூடு ஒன்று முழு அளவில் கிடைத்துள்ளது. கொந்தகை ஈமக்காடாக இருந்த இடம் என்பதால் முதுமக்கள் தாழிகள் கொந்தகையில் அதிகளவில் கிடைத்து வருகின்றன.

இதனையும் காண்க
 கீழடி அகழாய்வு மையம்
 அகரம்
 மணலூர்
 கீழடி

மேற்கோள்கள்

வெளி இணைப்புகள் 

சிவகங்கை மாவட்டத்திலுள்ள கிராமங்கள்
தமிழக தொல்லியற்களங்கள்
திருச்சந்த விருத்தம்

திருச்சந்த விருத்தம் திருமழிசையாழ்வாரால் திருமாலைப் போற்றி 120 விருத்தப்பாக்களைக் கொண்டு இயற்றப்பட்டது. சந்தங்கள் என்பது இனிய இசையை (ஒலியை) எழுப்புவது என்று பொருள், இனிய ஒலிகளால் திருமாலை வணங்கி போற்றியதால் திரு என்னும் அடைமொழியைத் தாங்கி விருத்தம் என்னும் பாக்களால் பாடப்பட்டதால் இந்நூல் திருசந்த விருத்தம் எனப்பெயர் பெற்றது. இது 120 பாசுரங்களை கொண்டது, இது நாலாயிர திவ்ய பிரபந்தத்தில் முதலாயிரத்தில் இடம் பெற்றுள்ளது. இது திருமாலை வணக்கத்திற்காகவும், கிருஷ்ணர் மற்றும் வெங்கடாசலபதி போன்ற திருமாலின் அவதாரங்களுக்கு அர்ப்பணிக்கப்பட்டுள்ளது.

பாடல்கள் 
இந்த இலக்கியம் கிருஷ்ணரின் வாழ்க்கை, அசுரர்களை வதம் செய்தமை, நப்பின்னையை மணக்க காளைகளை அடக்கியமை, குருக்ஷேத்திரப் போரில் கிருஷ்ணரின் பங்கு ஆகியவற்றைப் பற்றிய உள்ளடக்கங்கள் இதில் உள்ளது

கம்சன் மீதான கிருஷ்ணரின் வெற்றியும், பூதனையின் நஞ்சு நிறைந்த பாலை உறிஞ்சிய தெய்வ செயல்களையும், வாமனனின் மூன்றடி மண் செயல்களையும் கீழ்கண்ட பாடல் குறிக்கிறது: 
கம்ப ராமாயணத்தை எழுதிய கம்பர், இந்தப் படைப்பின் சில பாடல்களிலிருந்து உள்ளூக்கம் பெற்றிருக்கலாம் என்று கருதப்படுகிறது:

மேற்கோள்கள்

நாலாயிரத்திவ்ய பிரபந்தம்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
கான்கேரி குகைகள்

கான்கேரி குகைகள் (Kanheri Caves)  ( Kānherī-guhāḥ) பௌத்தக் குடைவரை குகைகளின் தொகுப்பாகும். இக்குகைகள் மகாராட்டிரா மாநிலத் தலைநகரான மும்பை நகர்புறத்தின், மேற்கே உள்ள போரிவலி பகுதியின் சஞ்சய் காந்தி தேசியப் பூங்காவின் மலைப்பாங்கானப் பகுதியில் அமைந்துள்ளது.

இக்குகைகள், கிமு முதல் நூற்றாண்டு முதல் கிபி 10ஆம் நூற்றாண்டு முடிய உள்ள காலத்திய பௌத்த சிற்பங்கள், புடைப்புச் சிற்பங்கள், ஓவியங்கள் மற்றும் கல்வெட்டுக்கள் கொண்டது.  கான்கேரி எனும் சமசுகிருத மொழிச் சொல்லிற்கு கறுப்பு (கிருஷ்ணர்) மலை எனப் பொருளாகும்.

விளக்கம்

கான்கேரி குகைகளின் வளாகம் 109 குகைகளின் தொகுப்பாகும். இவைகள் சுண்ணாம்புக் கல் மலைக் குகைகள் ஆகும். சிறு மலைகளில் உள்ள குகைகளுக்குச் செல்வதற்கு பாறைப் படிக்கட்டுகள் உள்ளது.

இக்குகைகளில் கிபி மூன்றாம் நூற்றாண்டில் கௌதம புத்தர் மற்றும் போதிசத்துவர்களின் சிற்பங்கள் வடிக்கப்பட்டுள்ளது. கிபி மூன்றாம் கொங்கண் கடற்கரையில் கான்கேரி குகைகள் பௌத்த பிக்குகள் நிரந்தரமாக தங்கி பௌத்த தத்துவங்களை கற்பதற்கும், தியானம் செய்வதற்கும் ஏற்ற விகாரங்களாகவும்,  சைத்தியங்களாகவும் இருந்தது.

போதிசத்துவர் அவலோகிதரின் சிற்பங்கள் இக்குகைகளில்  இடம் பெற்றுள்ளது. மேலும் இக்குகைகள் வணிக மையமாகவும் செயல்பட்டுள்ளது.  கல்யாண், நாசிக், உஜ்ஜைன், பைத்தான் ஆகிய நகரங்களுக்கு இடையே செல்லும் வணிகர்கள் இக்குகைகளை ஓய்வு அறைகளாக பயன்படுத்திக் கொண்டனர். மௌரியப் பேரரசு மற்றும் குசான் பேரரசு காலத்தில் கான்கேரி குகைகள் பௌத்த சமயப் பல்கலைக்கழகமாகத் திகழ்ந்தது.

980-1054ல் வாழ்ந்த பௌத்த பிக்கு அதிசர் (Atisha) என்பவர் கான்கேரி குகைகளில், பௌத்த குரு இராகுலகுப்தர் கீழ் தியானம் பழகியவர்.

கல்வெட்டுகள் & குறிப்புகள்
கான்கேரி குகைகளில் பிராமி மற்றும் தேவநாகரி  எழுத்துகளுடன் கூடிய  51 கல்வெட்டுகளும், சுவர் எழுத்துக்களும் மற்றும் 3 பகலவி எழுத்துக்களுடன் கூடிய குறிப்புகளும் கல்வெட்டுகளும் உள்ளது எழுத்துக்கள் 90வது குகையில் காணப்படுகின்றன..
ஒரு கல்வெட்டில், சாதவாகன ஆட்சியாளர் வசிஷ்டிபுத்திர சதகர்மிக்கும், மேற்கு சத்ரபதி மன்னர் ருத்திரதாமனின் மகளுக்கும் நடைபெற்ற திருமணத்தை குறித்துள்ளது.

மேலும் ஒரு கல்வெட்டுக் குறிப்பில் கிபி 494-495ல் திரைகுடக  வம்சத்தைப் பற்றிக் குறித்துள்ளது.

குகைச் சிற்பங்கள் & ஓவியங்கள்

குகை எண் 34ன் கூரையில் முடிவு பெறாத புத்தரின் ஓவியங்கள் காணப்படுகிறது.

இதனையும் காண்க

 புத்த குகைகள்
 பௌத்த யாத்திரை தலங்கள்
 பௌத்த தொல்லியற்களங்கள்
 எல்லோரா குகைகள்
 அஜந்தா குகைகள்
 எலிபண்டா குகைகள்
 லெண்யாத்திரி
 தௌலி
 லலித்கிரி குகைகள்
 உதயகிரி, கந்தகிரி குகைகள்
 திரிரஷ்மி லேனி
 அவுரங்காபாத் குகைகள்
 உண்டவல்லி
 போஜ்ஜன்ன கொண்டா
 காம்பாலித குகைகள்

மேற்கோள்கள்

வெளி இணைப்புகள்
Kanheri Caves Mumbai | Archaeological Site - காணொலி
Kanheri Caves Decoded Part 1  - காணொலி
Kanheri Caves Decoded Part 2 - காணொலி
Walking through the Historical Timeline of Buddhism 
Kanheri Caves 
Kanheri Caves Decoded is an online documentary video
A detailed Review of Kanheri Caves and Sanjay Gandhi National Park: Read this before you go.

மேலும் படிக்க

 Nagaraju, S. (1981). Buddhist Architecture of Western India, Delhi: Agam Kala Prakashan.

இந்தியத் தொல்லியற்களங்கள்
பௌத்த கட்டடக்கலை
இந்தியக் குடைவரைக் கோயில்கள்
மகாராட்டிரத்தில் உள்ள குகைகள்
மும்பை
தானாலே குகைகள்

தானாலே குகைகள் அல்லது நத்சூர் குகைகள் (Thanale Caves or Nadsur Caves)  (ठाणाळे लेणी) இந்தியாவின் மகாராட்டிரா மாநிலத்தின் ராய்காட் மாவட்டத்தில், தானேலே கிராமத்தின் மலையில் உள்ள 23 பௌத்தக் குடைவரைகளின் தொகுப்பாகும்.

இக்குகைகளில் கிபி முதல் நூற்றாண்டுக் காலத்திய பௌத்த சைத்தியங்கள் மற்றும் தூபிகள் மற்றும் விகாரைகள் உள்ளது.

இக்குகைத் தொகுப்பில் பெரிதான குகை எண் 7 அழகிய தோரண வாயில்கள், வளைவுகள்,  புத்தர், ஆண், பெண் மற்றும் விலங்குகளின் சிற்பங்கள் கொண்டுள்ளது.  
 
இக்குகைகளின் குடைவரைகளை இந்தியத் தொல்லியல் ஆய்வகம், பாதுகாக்கப்பட்ட நினைவுச் சின்னங்களில் ஒன்றாகப் பட்டியலிட்டுள்ளது.

இதனையும் காண்க

 புத்த குகைகள்
 எல்லோரா குகைகள்
 அஜந்தா குகைகள்
 எலிபண்டா குகைகள்
 லெண்யாத்திரி
 கான்கேரி குகைகள்
 தௌலி
 லலித்கிரி குகைகள்
 உதயகிரி, கந்தகிரி குகைகள்
 திரிரஷ்மி லேனி
 அவுரங்காபாத் குகைகள்
 உண்டவல்லி
 போஜ்ஜன்ன கொண்டா
 காம்பாலித குகைகள்

மேற்கோள்கள் 

இந்தியத் தொல்லியற்களங்கள்
பௌத்த யாத்திரைத் தலங்கள்
இந்தியக் குடைவரைக் கோயில்கள்
மகாராட்டிரத்தில் உள்ள குகைகள்
பௌத்த கட்டடக்கலை
அலன் ரிக்மான்

அலன் சிட்னி பட்ரிக் ரிக்மன் (Alan Sidney Patrick Rickman, 21 பெப்ரவரி 1946 – 14 சனவரி 2016) என்பவர் ஆங்கில திரைப்பட நடிகர் மற்றும் இயக்குநர் ஆவார். இவர் தனது பல்வேறுபட்ட கதாப்பாத்திர நடிப்பின் மூலம் அதிகமாக அறியப்படுகின்றார். ஆரி பாட்டர் திரைப்படத் தொடரில் செவெரசு சிநேப்பாக நடித்ததின் மூலம் அதிக இரசிகர்களின் வரவேற்பை பெற்றார்.

மேற்கோள்கள் 

1946 பிறப்புகள்
2016 இறப்புகள்
பிரித்தானிய நடிகர்கள்
சிறந்த துணை நடிகருக்கான பாப்தா விருதை வென்றவர்கள்
நம்மாழ்வார் (ஆழ்வார்)

நம்மாழ்வார் () வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். இவர் 'மாறன் சடகோபன்' என்ற பெயரில் தமிழ்நாட்டில், தூத்துக்குடி மாவட்டம் ஆழ்வார் திருநகரியில் பிறந்தார். நான்கு வேதங்களையே தீந்தமிழில் பாடியதால் "வேதம் தமிழ் செய்த மாறன்" என்றே புகழப்படுகிறார். கம்பர் இயற்றிய "சடகோபர் அந்தாதி" எனும் நூலின் தலைவனும் இச்சடகோபனே ஆவார்.

வரலாறு 

திருநெல்வேலி சீமையில் தாமிரபரணி கரையிலுள்ள திருக்குருகூர் என்னும் ஊரில் மாறன்காரியார் மற்றும் சேர நாட்டு திருவெண்பரிசாரத்தை ஆண்ட மன்னனின் மகளான உடைய நங்கைக்கு மகனாராக நம்மாழ்வார் கலி பிறந்த 43-ஆவது நாளில் பிறந்தார். இவர் பாண்டிய மரபினர் ஆதலால் மாறன் என்ற இயற்பெயரையும் மாயையை உருவாக்கும் "சட" எனும் நாடியை விஷ்வக்சேனரின் அம்சமாகப் பிறந்த இவர் வென்றதால் "சடகோபன்" என்றும் மாறன் சடகோபன் என அழைக்கப்பட்டார். யானையை அடக்கும் அங்குசம் போலப் பரன் ஆகிய திருமாலைத் தன் அன்பினால் கட்டியமையால் "பராங்குசன்" என்றும், தலைவியாகத் தன்னை வரித்துக் கொண்டு பாடும்போது "பராங்குசநாயகி" என்றும் அழைக்கப்படுகிறார்.

பதினாறு ஆண்டுகள் திருக்குருகூர் நம்பி கோவிலின் புளிய மரத்தின் அடியில் எவ்வித சலனமும் இல்லாமல் தவம் செய்து வந்தார். வடதிசை யாத்திரை மேற்கொண்டிருந்த மதுரகவி என்பவர் அயோத்தியில் இருந்தபோது தெற்குத் திசையில் ஓர் ஒளி தெரிவதைக் கண்டு அதனை அடைய தென்திசை நோக்கிப் பயணித்தார். மாறனிடமிருந்தே அவ்வொளி வருவதை அறிந்து அவரைச் சிறு கல் கொண்டு எறிந்து விழிக்க வைத்தார். சடகோபனின் ஞானத்தாலும், பக்தியாலும் கவரப்பெற்று அவருக்கே அடிமை செய்தார் என்பது வரலாறு. மாறன் கண்விழித்த உடன் மதுரகவி ஆழ்வார் கேட்ட "செத்ததின் வயிற்றில் சிறியது பிறந்தால் எத்தைத் தின்று எங்கே கிடக்கும்?" கேள்விக்கு "அத்தைத் தின்று அங்கே கிடக்கும்" என்று பதில் அளித்தார் நம்மாழ்வார்.

நூல்கள் 
நம்மாழ்வார் இயற்றிய பாசுர நூல்கள் நான்கு:
திருவிருத்தம்,
திருவாசிரியம், 
பெரிய திருவந்தாதி 
திருவாய்மொழி 
இவை ரிக், யசுர், அதர்வண மற்றும் சாம வேதத்தின் சாரமாக அமைந்திருப்பதாகப் பெரியோர்கள் சொல்வார்கள். இந்தத் திருவாய்மொழியில் 1102 பாசுரங்களும், திருவிருத்தம் நூலில் 100 பாசுரங்களும், திருவாசிரியம் நூலில் 8 பாசுரங்களும் பெரிய திருவந்தாதி நூலில் 87 பாசுரங்களும் என நான்கு பிரபந்தங்களில் ஆயிரத்து இருநூற்றுத் தொண்ணூற்றாறு பாசுரங்களை இசைத்துள்ளார்.

பிறபெயர்கள் 
கீழ்கண்ட 35 பெயர்கள் அனைத்தும் நம்மாழ்வாரின் பிறபெயர்களாகும்

சடகோபன்
மாறன்
காரிமாறன்
பராங்குசன்
வேதம் தமிழ் செய்த மாறன்
வகுளாபரணன்
குருகைப்பிரான்
குருகூர் நம்பி
திருவாய்மொழி பெருமாள்
பெருநல்துறைவன்
குமரி துறைவன்
பவரோக பண்டிதன்
முனி வேந்து
பரப்ரம்ம யோகி
நாவலன் பெருமாள்
ஞான தேசிகன்
ஞான பிரான்
தொண்டர் பிரான்
நாவீரர்
திருநாவீறு உடையபிரான்
உதய பாஸ்கரர்
வகுள பூஷண பாஸ்கரர்
ஞானத் தமிழுக்கு அரசு
ஞானத் தமிழ் கடல்
மெய் ஞானக் கவி
தெய்வ ஞானக் கவி
தெய்வ ஞான செம்மல்
நாவலர் பெருமாள்
பாவலர் தம்பிரான்
வினவாது உணர்ந்த விரகர்
குழந்தை முனி
ஸ்ரீவைணவக் குலபதி
பிரபன்ன ஜன கூடஸ்தர்
மணிவல்லி
பெரியன்

கண்ணிநுண்சிறுத்தாம்பு 
கண்ணிநுண்சிறுத்தாம்பு, வைணவ சமயத்தில் நம்மாழ்வாரைப் போற்றி மதுரகவியாழ்வாரால் இயற்றப்பட்ட நூலாகும். இந்நூல் 11 பாசுரங்களைக் கொண்டது. மதுரகவியாழ்வாரால் நம்மாழ்வாரை வணங்கிப் பாடப்பட்ட இந்நூல் நாலாயிர திவ்யபிரபந்தம் தொகுப்பில் முதலாயிரம் தொகுப்பில் இடம் பெற்றுள்ளது.

மேற்கோள்கள்

வெளியிணைப்பு 
 நம்மாழ்வார் 

ஆழ்வார்கள்
வைணவ அடியார்கள்
இந்து தொன்மவியல்
பக்தி இயக்கம்
சமயபுரம்

சமயபுரம் என்பது இந்தியாவில் தமிழ் நாட்டிலுள்ள திருச்சிராப்பள்ளி மாநகரத்தின் புறநகர்களுள் ஒன்று. தனி ஊராக இருந்த இது 1994 யில் திருச்சிராப்பள்ளி மாநகராட்சி வரம்புக்குள் சேர்க்கப்பட்டது. சமயபுரம் திருச்சிராப்பள்ளி மாநகரத்திலிருந்து 12 கிலோமீற்றர் வடக்கே திருச்சி-சென்னை சாலையில் உள்ளது. இந்துக் கோயில்களுள் முக்கியமான சமயபுரம் மாரியம்மன் கோயில் இங்குள்ளது.

உசாத்துணை 
 

திருச்சிராப்பள்ளி மாவட்டத்திலுள்ள ஊர்களும் நகரங்களும்
கும்ஹரார்

கும்ஹரார் அல்லது கும்ரஹார் (Kumhrar or Kumrahar),  இந்தியாவின் பிகார் மாநிலத்தலைநகரான பாட்னா மாநகராட்சிக்குட்பட்ட, பண்டைய பாடலிபுத்திரம் நகரத்தின் சிதிலமைடைந்த தொல்லியல் அகழ்வாய்வு களமாகும்.
கும்ஹரார் தொல்லியல் களம், பாட்னா தொடருந்து நிலையத்திலிருந்து கிழக்கே ஐந்து கிலோ மீட்டர் தொலைவில் உள்ளது.

கும்ஹரார் பகுதியை அகழ்வாய்வு செய்த போது, மௌரியப் பேரரசு (கிமு322–185) காலத்திய  தியான மண்டபக் கூரையின் மேற்பரப்பைத் தாங்கும் 80 தூண்கள் கண்டுபிடிக்கப்பட்டது.

அகழ்வாய்வில் பாடாலிபுத்திரத்தின் கும்ஹாரர் தொல்லியல் களம் கிமு 600 ஆண்டுகளுக்கு முந்தியது எனக் கண்டறிந்துள்ளனர். மேலும் கும்ஹரார் தொல்லியல் களம் மௌரியப் பேரரசர்களான அஜாதசத்ரு, சந்திரகுப்த மௌரியர் மற்றும் அசோகர் ஆகியவர்களின் பண்டையத் தலைநகரங்களாக விளங்கியது. கும்ஹரார் பகுதி கிமு 600 முதல் கிபி 600 முடிய புகழுடன் விளங்கியது.

80 தூண் மண்டபம்
மௌரியர் காலத்திய கும்ஹரார் தொல்லியல் களத்தின் தூண்கள் எட்டு வரிசைகளாகவும், வரிச்சைக்கு பத்து தூண்கள் வீதம் 80 தூண்கள் கொண்டிருந்தது. ஒன்றிற்கொன்று 4.57 மீட்டர் இடைவெளியுடன் கூடிய, மணற்கல்லான இத்தூண்கள் 9.75 மீட்டர் உயரம் கொண்டது. அதில் 2.74 மீட்டர் நிலத்தடியில் உள்ளது. இந்த என்பது தூண்களும் ஒரு மண்டபத்தின் கூரையைத் தாங்கி நிற்கும் வண்னம் அமைக்கப்பெற்றிருந்தது.

பிற கட்டமைப்புகள்
 
ஆனந்த விகாரை: அகழாய்வில்  பௌத்த விகாரத்தின் அஸ்திவார செங்கற்கள், மரத்தூண்கள், களிமண்னால் ஆன உருவங்கள் கிடைத்துள்ளது.
ஆரோக்கிய விகாரை:  அகழ்வாய்வின் போது கண்டறிந்த ஆரோக்கிய விகாரத்தில் ஆயுர்வேத மருத்துவ அறிஞரான தன்வந்திரி தலைமையில் மருத்துவ ஆய்வுகள் நடைபெற்றது.
துராக்கிய தேவி கோயில் – 1890ல் நடந்த அகழ்வாய்வில் கிமு 2 – 1ஆம் நூற்றாண்டின் சுங்கர் காலத்திய இரட்டை முகம் கொண்ட துராக்கிய அல்லது துருகி தேவியின் சிற்பத்துடன் கூடிய தூபி கிடைத்துள்ளது.

படக்காட்சியகம்

இதனையும் காண்க
 பௌத்த தொல்லியற்களங்கள் 
 பௌத்த யாத்திரை தலங்கள்

மேற்கோள்கள்

வெளி இணைப்புகள்
 Images of Kumhrar

மேலும் படிக்க
Altekar, A. S.  Coins in Kumrahar and Bulandibag (Pataliputra) Excavations in 1912-13. (1951)

பௌத்த தொல்லியற்களங்கள்
பிகார் தொல்லியற்களங்கள்
இந்தியத் தொல்லியற்களங்கள்
பண்டைய இந்திய நகரங்கள்
பீகார் வரலாறு
மௌரியப் பேரரசு
பண்டைய இந்தியா
வெள்ளீயம்(IV) குளோரைடு

வெள்ளீயம்(IV) குளோரைடு (Tin(IV) chloride), வெள்ளீயம் டெட்ராகுளோரைடு (tin tetrachloride) அல்லது இசிட்டானிக் குளோரைடு (stannic chloride) என்பது SnCl4 என்ற வாய்ப்பாட்டைக் கொண்ட ஒஉ கனிமச் சேர்மம் ஆகும். இது நிறமற்ற ஒரு நீர் உறிஞ்சும் திறன் கொண்ட திரவமாகும். காற்றுடன் கலக்கும் போது இது தீப்பற்றக்கூடியது. பிற வெள்ளீயச் சேர்மங்கள் தயாரிப்பதற்கு முன்னோடிப் பொருளாகவும் உள்ளது. இதனை முதன் முதலில் ஆண்ட்ரியாசு லிபாவியசு (1550–1616) என்பவர் கண்டுபிடித்தார்.

தயாரிப்பு 
இது  வெப்பநிலையில் வெள்ளீயத்துடன் குளோரின் வளிமம் வினைபுரிந்து உருவாகிறது.
 Sn + 2 Cl2 → SnCl4

அமைப்பு 

நீரேற்றம் பெற்ற டின் டெட்ராகுளோரைடின் பல வடிவங்கள் அறியப்பட்டுள்ளன.  படிகமாக்கப்பட்ட பல்வேறு அளவுள்ள நீர் மூலக்வகூறுகளுடன் அனைத்து [SnCl4(H2O)2] மூலக்கூறுகளும் ஒன்றாக இணைந்துள்ளன. கூடுதல் நீர் மூலக்கூறுகள் [SnCl4(H2O)2] உடன் ஐதரசன் பிணைப்பு  மூலம் இணைந்துள்ளன. பென்டாஐதரேட்டுகள் பொதுவான ஐதரேட்டாகும்.

வினைகள் 
நீரற்ற டின்(IV) குளோரைடு ஒரு லூயிஸ் அமிலம். அது அம்மோனியா, ஆர்கனோபாசுபீன்சு, மற்றும் பிற லூயிசு காரங்களுடன் கூட்டு விளைபொருட்களைத் தருகிறது. சிறிதளவு நீருடன் இதனைச் சேர்க்கும் போது அரைதிண்ம நிலை படிகமான பென்டாஐதரேட்டினைத் SnCl4·5H2O தருகிறது. இந்த திடப்பொருள்  வெண்ணெய் டின் என்று அழைக்கப்படுகிறது. ஐதரோகுளோரிக் அமிலத்துடன் சிக்கலான [SnCl6]2− இணைந்து உருவாகும் பொருள் எக்சாகுளோரோசிடானிக் அமிலம் என்று அழைக்கப்படுகிறது.

பயன்கள் 
SnCl4ன் முக்கியமான பயன்பாடு ஆர்கனோடின் சேர்மங்கள் தயாரிப்பதற்கு முன்னோடிப் பொருளாக உள்ளதாகும். மேலும் அவை வினையூக்கிகள் மற்றும் பாலிமர் நிலைப்படுத்திகளாகவும் பயன்படுகின்றன. சால் ஜெல் செயல்முறை (குழைமக் கரிக்கண்ணாடி) மூலம் SnO2 பூச்சுகளை தயாரிப்பதற்கு பயன்படுகிறது. SnO2 இன் நுண்ணுட்பம் வாய்ந்த படிகங்கள் இந்த முறையின் மூலம் சுத்திகரிப்பு செய்யப்பட்டு தயாரிக்கப்படுகிறது.

பாதுகாப்பு 

உலக போரில் இரசாயண ஆயுத      மாக சிடானிக் குளோரைடு பயன்படுத்தப்பட்டது. காற்றுடன் தொடர்பு ஏற்படும்போது ஒருவித எரிச்சலை உண்டாக்கக்கூடிய அடர்ந்த புகையை (ஆனால் இறப்பினை ஏற்படுத்தாத) உண்டாக்குகிறது. உலகப்போரில் டின் பற்றாக்குறை ஏற்பட்டபோது சிலிக்கான் டெட்ராகுளோரைடு மற்றும் தைட்டானியம் டெட்ராகுளோரைடு கலவைகள் பதிலிப்பொருளாக பயன்படுத்தப்பட்டன.

மேற்கோள்கள்

வெளி இணைப்புகள் 
 சர்வதேச இரசாயன பாதுகாப்பு அட்டை 0953
 கண்ணாடி தொழில்துறையில் பயன்பாடுகள் (வணிக இணைப்பு) 

குளோரைடுகள்
உலோக ஆலைடுகள்
வெள்ளீய(IV) சேர்மங்கள்
டி. எஸ். சௌந்தரம்

டி. எஸ். சௌந்தரம் (ஆகத்து 18, 1904 - அக்டோபர் 21, 1984) இந்தியாவின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.

பிறப்பு
இவர் தமிழ்நாடு, திருநெல்வேலி மாவட்டம், திருக்குறுங்குடி எனும் ஊரில் சுந்தரம்-இலட்சுமி அம்மா அம்மாளுக்கு மகளாக 1904 ஆம் ஆண்டு ஆகஸ்ட் 18 அன்று பிறந்தார். இவரது தந்தையார் தி. வே. சுந்தரம் தென்னிந்தியாவின் பிரபலமான டிவிஎஸ் குழுமத்தின் நிறுவனர் ஆவார். சௌந்திரம் திருக்குறுங்குடியில் உள்ள பாடசாலையில் ஆரம்பக் கல்வி பயின்றார். முத்தையா பாகவரிடம் வீணை இசை கற்றார். தமது 10 ஆவது வயதில் வாய்ப்பாட்டிலும் வீணையிலும் தேர்ச்சி பெற்றார். 12-ஆம் வயதில் இவருக்குத் திருமணம் ஆகியது. ஆனால் விரைவிலேயே அவர் விதவை ஆனார். கணவர் டாக்டர் சுந்தரராஜன் இறக்கும் போது, சௌந்தரம் வீட்டில் இருக்கக் கூடாது என்றும் படித்து நாட்டுக்கு சேவை செய்ய வெண்டும் எனவும் அவரிடம் வாக்குறுதி வாங்கிக் கொண்டார். கைம்பெண்ணான தன் மகளை தந்தை சுந்தரம் தில்லிக்கு அனுப்பி அங்கு மருத்துவம் படிக்க வைத்தார். 1936 இல் மருத்துவராகப் பட்டம் பெற்றார். மதுரையில் சொந்தமாக இலவச மருத்துவமனையை ஆரம்பித்தார். கிராமப்பகுதிகளில் காங்கிரசு கட்சிப் பணிகளில் ஈடுபட்டிருந்த அரிசன சேவை சங்கத்தைச் சேர்ந்த ஜி. இராமச்சந்திரன் என்பவரைக் காதலித்து மகாத்மா காந்தியின் ஆசியுடன் அவரை மறுமணம் செய்தார்.

பணிகள்
இவர் விடுதலைப் போராட்டத்தில் ஈடுபட்டு காந்தியடிகளின் அரிசன் இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற காந்திகிராம பல்கலைக்கழகமாக மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் சவகர்லால் நேரு தலைமையில் அமைந்த அமைச்சரவையில் துணைக் கல்வி அமைச்சரானார். கட்டாய இலவச ஆரம்பக்கல்வியை அறிமுகம் செய்தார்.

1962 ஆம் ஆண்டில் பத்மபூசன் விருது பெற்றார். இந்திய அரசு 2005 இல் தி. சு. சௌந்தரத்தின் அஞ்சல் தலையை வெளியிட்டது.

டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய காந்திகிராம பல்கலைக்கழகத்தின் துணைவேந்தராகப் பதவி வகித்தார்.

மறைவு 
21-10-1984 ஆம் ஆண்டு மறைந்தார்.

இதனையும் காண்க
 ஜி. இராமச்சந்திரன்

மேற்கோள்கள்

வெளி இணைப்புகள்
 Simple and selfless, centenary article in The Hindu, 18 February 2005
  Bio details on Gandhigram website

1904 பிறப்புகள்
1984 இறப்புகள்
இந்திய விடுதலைப் போராட்ட வீராங்கனைகள்
இந்திய சமூகசேவகர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பத்ம பூசண் விருது பெற்ற தமிழர்கள்
இந்திய தேசிய காங்கிரஸ் அரசியல்வாதிகள்
இந்தியப் பெண் அரசியல்வாதிகள்
தமிழகப் பெண் அறிவியலாளர்கள்
இந்தியப் பெண் அறிவியலாளர்கள்
தமிழ்நாட்டுக் கல்வியாளர்கள்
3வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
திருநெல்வேலி மாவட்ட நபர்கள்
தமிழக சட்டமன்ற பெண் உறுப்பினர்கள்
வெள்ளீயம்(IV) புரோமைடு

டின்(IV) புரோமைடு  இரசாயன சேர்மத்தின்  வாய்ப்பாடு SnBr4. இது ஒரு நிறமற்ற, குறைந்த உருகுநிலை உடைய திண்மம். சாதாரண வெப்பநிலையில் டின் மற்றும் புரோமின் வினைபுரிந்து SnBr4 தயாரிக்கப்படுகிறது.
: Sn + 2Br2 → SnBr4
 
SnBr4  ஈந்தணைவிகளுடன் 1:1 மற்றும் 1:2 என்ற சிக்கலானப் பொருட்களை உருவாக்குகிறது. எ. கா., டிரைமெத்தில்பாசுபீன் உடன் பின்வருவனவற்றை உற்பத்தி செய்கிறது.SnBr4.P(CH3)3 மற்றும் SnBr4.2P(CH3)3.

மேற்கோள்கள் 

புரோமைடுகள்
உலோக ஆலைடுகள்
வெள்ளீய(IV) சேர்மங்கள்
தொம்பன்

தொம்பன் (தொம்பர் அல்லது தொம்மரா) என்பவர்கள் தமிழ்நாட்டில் வாழும் பழங்குடியின மக்களாவர். இவர்களின் தொழில் கழைக்கூத்து மற்றும் விவசாயம் ஆகும்.

வாழும் பகுதிகள் 
இவர்கள் தமிழ்நாட்டின் பெரம்பலூர், அரியலூர், உளுந்தூர்பேட்டை, மதுராந்தகம், விழுப்புரம், காரைக்கால்(புதுச்சேரி), சிவகங்கை, தஞ்சாவூர், விராலிமலை, கோவில்பட்டி, சிங்கம்புணரி, மானாமதுரை, கோபிச்செட்டிப்பாளையம் கள்ளக்குறிச்சி உள்ளிட்ட 40 இடங்களை சொந்த இடங்களாகக் கொண்டு வசிக்கின்றனர். இவர்கள் எண்ணிக்கை ஏறக்குறைய பத்தாயிரம் இருக்கலாம் என்று கருதப்படுகிறது.

இவர்கள் இந்தியாவில், மகாராட்டிரம், கருநாடகம், ஆந்திர பிரதேசம், ஒடிசா, இமாச்சலப் பிரதேசம், உத்தரப் பிரதேசம், வங்கதேசம் ஆகிய பகுதிகளிலும் வசிக்கின்றனர்.

பிற பெயர்கள் 
இவர்கள் தொம்பன் (தொம்பர்), கூத்தாடி (ஆரிய கூத்தாடி) மற்றும் தொம்மரா ( தொம்பரெட்டி) ஆகிய பெயர்களால் தங்களை அடையாளப் படுத்திக் கொள்கிறார்கள்.

விழாக்கள் 
.
இவர்கள் நாடோடி மக்களாகவே ஆண்டின் பெரும்பாலான காலங்களில் வாழ்கின்றனர். இவர்கள், நாடோடிகளாய் வாழ்ந்தாலும் ஆண்டுக்கு இரண்டுமுறை ஆடிப்பெருக்கு, போகிப் பண்டிகை ஆகியவற்றுக்கு கட்டாயம் தங்கள் சொந்த ஊருக்கு வரவேண்டும் என்பது அவர்களின் சமுதாயக் கட்டுப்பாடு ஆகும். தங்களது குலதெய்வமான கம்பத்தடி மாரியம்மனுக்கு விழா எடுக்க இவர்கள் ஆண்டுக்கு இவ்வாறு கூடுகிறார்கள். கம்பத்தடி மாரியம்மனுக்கு மார்கழி 15-ல் காப்புக்கட்டி, போகியன்று கிடா வெட்டி விமரிசையா திருவிழா கொண்டாடுவர். இந்தசமயத்தையே, தங்களின் ஆண் பிள்ளைகளுக்கு பெண் பார்த்துப் பேசிமுடிக்கின்றனர். அதனால் திருவிழாவின் போது அத்தனை பேரும் கட்டாயம் வரவேண்டும் என்ற கட்டுப்பாட்டை வைத்திருக்கிறார்கள். இதை மீறுபவர்கள், தங்களது 15 நாள் வருமானத்தை கம்பத்தடி மாரியம்மனுக்கு காணிக்கையாகத் தந்துவிட வேண்டும்.

பழக்க வழக்கங்கள் 
இவர்களின் இனத்தில் பெண் குழந்தைகள் பிறப்பு குறைவாக உள்ளது. இதனால், திருமணத்தின் போது மாப்பிள்ளைதான் சீதனம் கொடுத்து பெண்ணைத் திருமணம் செய்துகொள்ள வேண்டும்.

தொழில் 
இவர்கள் கழைக்கூத்து, மாட்டுக் கொம்பில் சீப்பு செய்தல், பன்றி, ஆடு, மாடு மேய்த்தல் போன்ற தொழில்கள் செய்து வருகின்றனர். இவர்கள் அணில், பன்றிறைச்சி போன்றவற்றை உணவுப் பழக்கங்களாகக் கொண்டுள்ளனர்.

மேற்கோள்கள்

வெளி இணைப்புகள் 
 Dommara
தமிழகப் பழங்குடிகள்
சாதிகள்
தமிழரில் சாதிகள்
வெள்ளீயம்(IV) புளோரைடு

வெள்ளீயம்(IV) புளோரைடு  என்பது (Tin(IV) fluoride) வெள்ளீயம் மற்றும் புளோரின் தனிமங்கள் சேர்ந்து உருவாகும் ஒரு வேதிச் சேர்மம் ஆகும். SnF4 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெள்ளை நிறத் திண்மமான இதன் உருகுநிலை 700° செல்சியசு வெப்பநிலையாகும்.

தயாரிப்பு
வெள்ளீயம் உலோகம், புளோரின் வாயுவுடன் வினைபுரிந்து SnF4 தயாரிக்கப்படுகிறது.

 Sn + 2F2 → SnF4 

எனினும், ஒரு செயலற்ற உலோக புளோரைடு அடுக்கு உருவாக்கப்படுவதால் வெள்ளீயம்(IV) புளோரைடு சேர்மத்தின் மேற்பரப்பு இறுதியில் செயலற்றதாகிவிடும். எனவே  வெள்ளீய(IV) குளோரைடுடன் நீரற்ற ஐதரசன் புளோரைடு சேர்த்து வெள்ளீயம்(IV) புளோரைடு தயாரிக்கும் மாற்று தொகுப்பு முறை பயன்படுத்தப்படுகிறது.

 SnCl4 + 4HF → SnF4 + 4HCl

பொட்டாசியம் புளோரைடு போன்ற கார உலோக புளோரைடுகளுடன் இது அறுபுளுரோசிடானேட்டுகளை உற்பத்தி (எ. கா K2SnF6) செய்கிறது. இது எண்முக SnF62− எதிர்மின் அயனியை கொண்டுள்ளது. SnF4 ஒரு லூயிசு அமிலமாக செயல்படுகிறது. L2·SnF4 மற்றும் L·SnF4 என்ற கூட்டுவிளைபொருளையும் உற்பத்தி செய்கிறது.

கட்டமைப்பு 
மற்ற வெள்ளீய டெட்ரா ஆலைடுகளான வெள்ளீயம்(IV) குளோரைடு, வெள்ளீயம்(IV) குளோரைடு, வெள்ளீயம்(IV) புரோமைடு, மற்றும் வெள்ளீயம்(IV) அயோடைடு, போன்றவற்றைப் போலல்லாமல் வெள்ளீயம்(IV) புளோரைடு எண்முகமாக ஒருங்கிணைக்கப்பட்ட வெள்ளீய சமதள   அடுக்குகளைக் கொண்டுள்ளது. இங்கு எண்கோணம் நான்கு மூலைகளைப் பகிர்ந்து கொள்கிறது மேலும் இரண்டு முனையங்கள், பகிரப்படாத, புளோரின் அணுக்கள் ஒன்றோடொன்று மாறுபடுகின்றன.  மற்ற வெள்ளீயம்(IV) ஆலைடுகளைக் காட்டிலும் வெள்ளீயம்(IV) புளோரைடின் உருகு நிலை 700 பாகை செல்சியசு என்ற உயர் வெப்பநிலையில் உள்ளது. ஒப்பீட்டளவில் அவை (SnCl4, -33.3 °செல்சியசு; SnBr4, 31 °செல்சியசு; SnI4, 144 செல்சியசு) குறைந்தளவு உருகுநிலையைக் கொண்டுள்ளன. தொகுதி 14 இல் உள்ள இலேசான உலோகங்களின் டெட்ராபுளோரைடுகள் வடிவங்களை விட இது மாறுபட்ட வடிவத்தைக் கொண்டுள்ளது. திண்ம நிலையில் வெள்ளீயம் டெட்ரா புளோரைடு மூலக்கூறு படிகங்களாக உள்ளது.

மேற்கோள்கள் 

புளோரைடுகள்
புளோரின் சேர்மங்கள்
உலோக ஆலைடுகள்
வெள்ளீய(IV) சேர்மங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வீரநாராயணர் கோயில்

வீரநாராயணர் கோயில் (Veera Narayana temple), இந்தியாவின் கர்நாடகா மாநிலத்தின்  சிக்மகளூரு மாவட்டத்திலுள்ள பெலவாடி எனும் ஊரில் அமைந்துள்ளது. 

போசளப் பேரரசர் இரண்டாம் வீர வல்லாளன் கிபி 1200ல்   போசளர் கட்டிடக்கலை  நயத்தில் கட்டிய கோயிலாகும். வீரநாராயணர் கோயில்,  சிக்மகளூர் நகரத்திற்கு  தென்கிழக்கில் 29 கிமீ தொலைவில் உள்ளது.  பேளூர் மற்றும் ஹளேபீடு போன்ற உலக பாரம்பரியக் களங்கள், வீரநாரயணர் கோயிலுக்கு அண்மையில் உள்ளது.

சன்னதிகள்
வைணவக் கோயிலான வீரநாராயணர் கோயிலில் விஷ்ணுவின் முக்கிய அவதாரங்களான 8 அடி உயர  நாராயணனின் முக்கியச் சன்னதி,  7 அடி உயர புல்லாங்குழல் இசைக்கும் வேணுகோபாலன் சன்னதி மற்றும் யோக நரசிம்மர் சன்னதிகள் அமைந்துள்ளது.

கட்டிடக்கலை 
போசளப் பேரரசர் இரண்டாம் வீர வல்லாளன், கிபி 1200ல்   போசளர் கட்டிடக்கலை  நயத்தில், பச்சை நிற சோப்புக்கல் பாறைகளால் கட்டப்பட்ட  இக்கோயிலில் மூன்று கிருட்டிணன், நரசிம்மர் மற்றும் சன்னதிகள் உள்ளது.
 

மூன்று சன்னதிகளும்  கோபுரங்களுடன் கூடியது.  பேளூரில் மற்றும் ஹளேபீடுவில் உள்ள கோயில்கள் நுண்ணிய அழகியச் சிற்பங்களுக்கும்,  வீரநாராயணர் கோயில் அழகியக் கட்டிடக் கலைக்கும் பெயர் பெற்றது.  

இக்கோயிலின் இரண்டு சன்னதிகளுக்கிடையே அமைந்த திறந்த வெளி  மண்டபத்தில் 70 செவ்வகம் மற்றும் சதுர வடிவ அமைப்புகள் கொண்டுள்ளது.  
இக்கோயில் வளாகத்தில் இரண்டு முடிய மண்டபங்களின் ஒன்றில் 36 செவ்வக அமைப்புகளும், ஒன்றில் 9 செவ்வக அமைப்புகளும் கொண்டுள்ளது. இக்கோயிலின் மூன்றாவது சன்னதி மிகவும் பழைமை வாய்ந்தது. பழைய சன்னதியின் சுவர்கள் பழைமையாக இருப்பினும், இதன் கூரைகள் அழகிய கட்டிட நயத்தில் உள்ளது.
இக்கோயில் வளாகம் 59  புஜைக்கான மணி வடிவ குவிமாடங்களுடன், பல தூண்களுடன் உள்ளது.  கொண்டுள்ளது.  

இக்கோயிலின் இரண்டு புதிய சன்னதிகள் இரண்டு வேறுபட்ட அமைப்பில் கட்டப்பட்டுள்ளது. ஒரு சன்னதி  விண்மீன் உருவில் அமைந்துள்ளது. இச்சன்னதியின் கோபுரக் கலசங்கள் அழகிய பானை வடிவத்தில் நிறுவப்பட்டுள்ளது. மூன்று சிறு அழகிய தளங்கள் கொண்ட கோபுரத்தில் இக்கலசங்கள் உள்ளது. 

கிருஷ்ணர் காளிங்கன் எனும் பாம்பின் தலை நின்று நர்த்தனம் புரியும் சிற்பம் மற்றும் கருடச் அழகிய நுண்ணிய வேலைபாடுகள் கொண்டது.

படக்காட்சிகள்

அடிக்குறிப்புகள்

மேற்கோள்கள் 
 Gerard Foekema, A Complete Guide to Hoysala Temples, Abhinav, 1996  
 Dr. Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)

வெளி இணைப்புகள்

 Chikamagalur City Municipal Council 

கர்நாடகாவில் உள்ள வைணவக் கோயில்கள்
பன்னிரண்டாம் நூற்றாண்டு இந்துக் கோயில்கள்
சிக்கமகளூர் மாவட்டம்
செலப் லா கணவாய்

செலப் லா (Jelep La) என்பது இந்தியாவின் சிக்கிம் மாநிலம் மற்றும் திபெத்திய சுயாட்சி பகுதி, சீனாவிற்கு இடையில் அமைந்துள்ள உயர்ந்த கணவாய் ஆகும். இதன் உயரம் 4,267 மீ அல்லது 13,999 அடி ஆகும். இது இந்தியா மற்றும் லாசா நகரை இணைக்கும் பாதையிம் அமைந்துள்ளது. இதன் நீளம் 46 மீ (151 அடி). செலப் லா கண்வாயிற்கு கீழே மென்மெச்சோ ஏரி அமைந்துள்ளது.

செலப் லா என்பது திபெத்திய பெயர், இதன் அர்த்தம் அழகான சீரான கணவாய் ஆகும். இது இவ்வாறு அழைக்கப்பட காரணம் இது சிக்கிம் மற்றும் திபெத்திற்கு இடையே உள்ள எளிதான மற்றும் மிகவும் சீரான பாதையாகும். 

இந்திய பக்கத்திலிருந்து செலப் லா செல்ல இரண்டு பாதைகள் உள்ளன, ஒன்று கேங்டாக் வழியாக மற்றொன்று கலிம்பாங் வழியாக செல்கிறது. பழமையான பாதையான கலிம்பாங் பாதை, கடந்த நூற்றாண்டில் கம்பளி மற்றும் விலங்கின் மென்மயிர் வர்த்தகத்தால் உள்ளூர் பொருளாதாரத்தை ஊக்குவித்தது. 1962-ல் சீனா-இந்தியா போருக்கு பிறகு இந்த கணவாய் மூடப்பட்டது. மேற்கு வங்கத்தின் வடக்கு பகுதியிலுள்ள பெதாங் நகரின் வழியே இந்த கணவாய் செல்கிறது. 

இக்கணவாயின் சுற்றுப்புறத்தில் பல குக்கிராமங்கள் சிதறி அமைந்துள்ளது. திபெத் பக்கத்தில் இக்கணவாய், திபெத் மேட்டுநிலத்தில் உள்ள சும்பி பல்லத்தாக்கிற்கு இட்டுச் செல்கிறது.

வரலாறு
பழங்காலத்திலிருந்து செலப் லா கணவாய், இந்தியா மற்றும் திபெத்திற்கு இடையே வாணிபம் செழித்து காணப்பட்டதால், அதிக பயன்பாட்டில் இருந்தது.  பிரித்தானிய அரசு இந்தியாவை தனிமைப்படுத்த தொடங்கியதும் 1884-ல் சிக்கிமை சுற்றி சாலைகளை அமைக்கத் துவங்கியது. திபெத்தியர்கள் இதை பயத்துடன் நொக்கினார்கள் மற்றும் 1886-ல் சிறிய திபத்திய ராணுவம், கணவாயின் சுற்றுப்புறப் பகுதியை கைப்பற்றியது. மே 1888-ல் பிரித்தானியர்களை தாக்கினார்கள் ஆனால் பிரித்தானிய அதிரடி படையால் துரத்தியடிக்கப்பட்டனர். பின்பு அதே வருடம் செப்டம்பரில் கணவாயின் சுற்றுப்புறப் பகுதியை தங்கள் கட்டுபாட்டிற்குள் கொண்டு வந்தனர். 13– வது தலாய் லாமா மங்கோலிய நாட்டிற்கு சென்று விட்டதால், திபெத்தியர்கள் மேல் பிரித்தானிய அரசு வர்த்தக ஒப்பந்தத்தை கட்டாயப்படுத்தியது.

1947-ல் இந்திய சுதந்திர போராட்டத்திற்கு பிறகு, அப்போது மன்னர் ஆட்சியில் இருந்த சிக்கிம் தனித்துவாமான பாதுகாப்பு ஒப்பந்தத்திற்கு ஒத்துக்கொண்டது. பாதுகாப்பு மற்றும் வெளியுறவு விவகாரங்களை நிர்வகிக்கும் பொறுப்பையும் இந்தியாவிற்கு அளித்தது. 192-ல் நடைபெற்ற சீன-இந்திய போருக்கு பிறகு இந்த கணவாய் மூடப்பட்டது.

மேற்கோள்கள்

சிக்கிமில் உள்ள கணவாய்கள்
திபெத்தில் உள்ள கணவாய்கள்
இமயமலையிலுள்ள கணவாய்கள்
கேங்டாக் மாவட்டம்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
சிலிகான் டைசல்பைடு

சிலிக்கான் சல்பைடு (Silicon sulfide)  SiS2 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும்.   சிலிக்கான் டை ஆக்சைடைப் போல இந்தப் பொருளும் ஒரு பலபடித்தன்மை வாய்ந்ததாகும். ஆனால் இது மற்ற சிலிக்காவின் வடிவங்களைக் காட்டிலும் முற்றிலும் வேறுபட்ட 1-பரிமாண வடிவத்தைக் கொண்டுள்ளது.

தொகுப்புமுறை, அமைப்பு, மற்றும் பண்புகள் 
இச்சேர்மமானது கந்தகத்தையும், சிலிக்கானையும் வெப்பப்படுத்துவதன் மூலமாக அல்லது SiO2 மற்றும் Al2S3 இவற்றுக்கிடையேயான பரிமாற்ற வினையின் மூலமாகவோ தயாரிக்கப்படலாம். இந்தச் சேர்மமானது முனையங்களில் பகிர்ந்து கொள்ளப்பட்ட நான்முகி, Si(μ-S)2Si(μS)2 ஆகியவற்றைக் கொண்ட சங்கிலியமைப்பைக் கொண்டுள்ளது.

மற்ற சிலிக்கான் கந்தக சேர்மங்களைப் போல  (உ.ம்., பிஸ்(டிரைமெதில்சிலைல்)சல்பைடு) SiS2 எளிதில் நீராற்பகுக்கப்பட்டு  H2S ஐ வெளியிடுகிறது. திரவ அம்மோனியாவில் இச்சேர்மம் இமைடு Si(NH)2 மற்றும் NH4SH ஐத் தருகிறது. ஆனால், தற்போதைய ஆய்வு முடிவு ஒன்று படிக நான்முகி வடிக தயோசிலிகேட்டு எதிரயனியைக் (SiS3(NH3)) கொண்டுள்ள  (NH4)2[SiS3(NH3)]·2NH3  விளைபொருளாகக் கிடைப்பதாகத் தெரிவிக்கிறது.SiS3(NH3).

எத்தனால் உடனான வினையானது அல்காக்சைடு, டெட்ராஎதில்ஆர்த்தோசிலிகேட்டு மற்றும் ஐதரசன் சல்பைடைத் (H2S) தருகிறது. சோடியம் சல்பைடு, மக்னீசியம் சல்பைடு மற்றும் அலுமினியம் சல்பைடு உடனான வினைகளானவை தயோசிலிகேட்டுகளைத் தருகின்றன.

அண்டத்தில் குறிப்பிட்ட விண்மீன்களுக்கிடையேயுள்ள பொருட்களில் SiS2 காணப்படுவதாக அறியப்படுகிறது.

மேற்கோள்கள் 

சல்பைடுகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சிலிக்கான் சேர்மங்கள்
கனிமவேதியியல் பலபடிகள்
மெல்பேர்ண் வானூர்தி நிலையம்

மெல்பேர்ண் வானூர்தி நிலையம் (Melbourne Airport; , ஆத்திரேலியாவில் உள்ள சுங்கத்தீர்வு மற்றும் பன்னாட்டு நிலை பெற்ற வானூர்தி நிலையம் ஆகும். இது விக்டோரியா மாநிலத் தலைநகர் மெல்பேர்ணில் அமைந்துள்ளது. 1970-இல் அருகிலிருந்த எசென்டென் வானூர்தி நிலையத்திற்கு மாற்றாக பன்னாட்டு முனையமாக இது துவங்கப்பட்டது. இந்நிலையம், மெல்பேர்ண் நகரத்திலிருந்து 23 கிமீ தொலைவில் அமைந்துள்ளது.

வரலாறு
இவ்வானூர்தி நிலையம் துவங்குவதற்கு முன் எசென்டன் வானூர்தி நிலையம் தான் மெல்பேர்ண் நகரின் தலையாய நிலையமாக செயல்பட்டு வந்தது. பயணிகள் வருகை அதிகரிப்பால் 1950ல் எஸ்சாண்டன் நிலையம் பன்னாட்டு முனையமாக தரம் உயர்த்தப்பட்டது. 1950களின் இடையில் பன்னாட்டு விமானங்களை கையாள முனையத்தை விரிவுபடுத்தும் நடவடிக்கைகள் மேற்கொண்டனர். ஆனால் நகரின் மையத்தில் நிலையம் இருந்ததால், அதனைச் சுற்றி குடியிருப்புகளும் ஆக்கிரமிப்புகளும் பன்மடங்கு பெருகியிருந்தன. இதனை அகற்றிவிட்டு நிலையத்தை விரிவுபடுத்துவது முடியாத காரியமாக உணர்ந்தனர்.

எசென்டன் நிலையத்திற்கு மாற்றாக வேறு இடத்தினை தேர்வு செய்ய 1958ம் ஆண்டு பிப்ரவரி மாதம் தனி குழு ஒன்று உருவாக்கப்பட்டது.. இறுதியில் 1959ம் ஆண்டு மெல்பேர்ண் நகரின் அருகே 5,300 எக்டேர் பரப்பளவில் தளமரைன் என்ற இடத்தைத் தேர்வு செய்தது ஆஸ்திரேலிய அரசு.. 1959ம் ஆண்டு மே மாதம் தளமரைனில் புதிய வானூர்தி நிலையம் அமைப்பதாக அன்றைய பிரதமர் இராபர்ட் மென்சிஸ் அறிவித்தார். இதற்காக 1962-இல் ஐந்தாண்டுத் திட்டம் ஒன்று உருவாக்கப்பட்டு $45 மில்லியன் செலவில் கட்டப்படும் என அறிவிக்கப்பட்டது.

விமான நிலையப் பணிகள் முழுமையடைந்து 1970ம் ஆண்டு சூலை 1ம் நாள் அன்றைய பிரதமர் ஜான் கார்ட்டன் திறந்து வைத்தார். இதன் மூலம் மெல்பேர்ண் பன்னாட்டு வானூர்தி முனையமாக 20 ஆண்டுகள் செயல்பட்டு வந்த எசென்டன் நிலையத்தில் சேவை முடிவிற்கு வந்தது. இருந்தும் 1971ம் ஆண்டு சூன் மாதம் 26ம் நாள் வரை எசென்டென் வானூர்தி நிலையம் உள்நாட்டுப் போக்குவரத்திற்காக செயல்பட்டு வந்தது. புதிய வானூர்தி நிலையம் செயல்படத்துவங்கிய முதலாம் ஆண்டில் ஆறு பன்னாட்டு வானூர்திகளோடு மொத்த வெளிநாட்டுப் பயணிகள் வருகை 155,275 ஆக பதிவாகியது.

மேற்கோள்கள்

வெளி இணைப்புகள் 

Skybus website
JetCity website (FBO Services)
Melbourne Airport Car Park website 
 

விக்டோரியா (ஆஸ்திரேலியா)
மெல்பேர்ண்
ஆத்திரேலியாவில் உள்ள வானூர்தி நிலையங்கள்
பாவக்காய் மண்டபம்

பாவாக்காய் மண்டபம் என்பது மதுரை வில்லாபுரத்தில் அமைந்துள்ள கோயில் மண்டபம் ஆகும். இங்கு சித்திரைத் திருவிழாவின் நான்காம் நாள் விழா நடைபெறுகிறது. திருவிழாவின் நான்காம் நாள் காலையில் மீனாட்சியம்மன் கோயிலிருந்து, 
மீனாட்சியம்மன், சோமசுந்தேரஸ்வர் சிலைகள் தங்கப்பல்லக்கில் புறப்பட்டு,  கிழக்கு சித்திரை வீதி, தெற்காவனி மூல வீதி, மறவர் சாவடி, சின்னக்கடைத் தெரு, தெற்கு வாசல் வழியாக வில்லாபுரத்தில் உள்ள பாவாக்காய் மண்டபத்திற்கு கொண்டு வரப்படுகின்றன.

பாவாக்காய் மண்டகப்படியில் சிறப்பு அபிசேகங்கள் முடிந்த பின் பட்டுத் துணிகளால் அலங்கரிக்கப்படும். பின்னர் மாலையில் மீனாட்சியம்மனும், சுந்தரேஸ்வரரும் மீண்டும் தங்கப்பல்லக்கில் புறப்பட்டு, இரவு ஒன்பது மணிக்கு மதுரை மீனாட்சியம்மன் கோயிலில் எழுந்தருளுகின்றனர்.

மேற்கோள்கள்

வெளி இணைப்புகள்
கூகுள் வரைபடத்தில் வில்லாபுரம், மதுரை 

மதுரை
மதுரை விழாக்கள்
அஸ்வினி நாச்சப்பா

அஸ்வினி நாச்சப்பா (Ashwini Nachappa; பிறப்பு அக்டோபர் 21, 1967 ) கர்நாடக மாநிலத்தைச் சேர்ந்த ஒரு முன்னாள் தடகள விளையாட்டு வீரரும் இந்திய திரைப்பட நடிகையுமாவார். 1980 களின் துவக்கத்தில் தடகளப் போட்டிகளில் புகழ் பெற்றவர்; இரண்டு வெவ்வேறு சந்தர்ப்பங்களில் பி. டி. உஷாவை வென்றுள்ளார். அமெரிக்கத் தடகள வீராங்கனையான பிளோஜோவுடன் (FloJo) ஒப்பிட்டு, ”இந்தியாவின் பிளோஜோ என அழைக்கப்படுகிறார். 1988 ஆம் ஆண்டில் அருச்சுனா விருது பெற்றார்.
ஒரு குறிப்பிடத்தக்க சமூக செயற்பாட்டாளரும் கல்வியியலாளருமாவார்.  அவர் ஒரு பள்ளியினை நிறுவியுள்ளார். தற்போது அவர் பெங்களூரு நகர மாவட்ட தடகள சங்கத்தின் தலைவர் ஆவார்.

சாதனைகள் 
மூன்று தெற்காசிய கூட்டமைப்பு விளையாட்டுகளில் இந்தியாவின் சார்பாக கலந்துகொண்டு அவர் பெற்ற வெற்றிகள்: 1984 இல் நேபாளத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1986 இல் வங்காள தேசத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1988 பாக்கிஸ்தானில் நடத்தப்பட்ட தெற்காசிய விளையாட்டுப் போட்டியில் 3 தங்க பதக்கங்கள். இரண்டு ஆசிய விளையாட்டுக்களில் அவர் கலந்து கொண்டார். 1986 ஆம் ஆண்டில் தென் கொரியாவில் நடைபெற்ற ஆசிய விளையாட்டுப் போட்டிகளில் நீளம் தாண்டுதலில் 6 வது இடத்தினைப் பிடித்தார். 1990 இல்  சீனாவின் பெய்ஜிங்கில் நடைபெற்ற ஆசிய விளையாட்டுப் போட்டிகளில்  4 × 100 மீ தொடர் ஓட்டத்தில் வெள்ளி பதக்கம் வென்றுள்ளார்). அவர் இரண்டு உலக வாகையர் போட்டிகளில் இந்தியாவிற்காக விளையாடினார் (ரோம் நகரில் 1987 மற்றும் 1991 ஆம் ஆண்டில் டோக்கியோவில்; அவர் இரண்டு சந்தர்ப்பங்களிலும் 4 × 400 மீ தொடர் ஓட்டம் உறுப்பினராக இருந்தார்).

சினிமா
”அஸ்வினி” என்ற பெயரில் அவரது சொந்த வாழ்க்கைத் திரைப்படம் உட்பட்ட,சில தெலுங்குத் திரைப்படங்களில் நடித்துள்ளார். ”அஸ்வினி” திரைப்படத்தில்  அவருக்கு சிறந்த நடிகைக்கான மாநில நந்தி விருது கிடைத்துள்ளது.

நடித்த திரைப்படங்கள் 
 அஸ்வினி (1991)
 இன்ஸ்பெக்டர் அஸ்வினி (1993)
 ஆதர்சம் (1993)
 மிஸ் 420 (1995) 
 ஆண்டர்ரூ ஆன்டரே (1996)

மேற்கோள்கள்

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
அருச்சுனா விருது பெற்றவர்கள்
1967 பிறப்புகள்
வாழும் நபர்கள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
இந்தியப் பெண் தடகள வீரர்கள்
கர்நாடக நபர்கள்
மைதிலி சங்கீதம்

மைதிலி சங்கீதம்  அல்லது மைதிலி இசை (Maithili Music) என்பது இந்தியத் துணைக்கண்டத்தின் மிகப் பழமையான இசை வகைகளில் ஒன்றாகும். இவ்விசை, மிதிலையில் தோன்றியது. இந்தியத் துணைக்கண்டத்தின் நிலவியல், கலாச்சாரப் பகுதியான மிதிலை பிரதேசமானது, கிழக்கில் மகானந்தா ஆறு, தெற்கில் கங்கை ஆறு, மேற்கில் [[நேபாளம்|நேபாளத்தின் கண்டகி ஆறு, வடக்கில் இமயமலை அடிவாரம் ஆகியவற்றால் சூழப்பட்டுள்ள பிரதேசமாகும். இது  பீகார், சார்க்கண்டு ஆகிய இந்திய மாநிலங்களின் ஒரு பகுதியாகவும்நேபாளத்தின் கிழக்குத் தெராய் அடுத்துள்ள மாவட்டங்களின் ஒரு பகுதியாகவும் உள்ளது.

பின்னணி 
மைதிலி இசையின் மிகவும் பழமையானது என்பதால், துல்லியமாக எப்பொழுது தோன்றியது என்று கூற முடியாது. ஆனால் அதன் காலத்தைக் கொண்டு, இந்தியாவிலும் நேபாளத்திலும் பிறவகை இசைகள் வளரவும் மேம்படவும் மைதிலி இசை உதவியிருக்க வேண்டுமென்பதை அறியலாம். தெற்கு ஆசியாவின் மிகப்பழமையான இசை என்பதால், மைதிலி இசையிலிருந்து பல வகை புதிய இசைகள் தோன்றியிருக்கக்கூடுமென நம்பப்படுகிறது. பல்வகையான சடங்குகளின் போதும் நிகழ்வுகளிலும் இவ்விசை இசைக்கப்படுகிறது. எளிய மக்களின் தினசரி வாழ்வை அடிப்படையாகக் கொண்டமைந்த காரணத்தால் எல்லோராலும் ஏற்றுக்கொள்ளப் படுகிறது.

சில குறிப்பிடத்தக்க இசையமைப்பாளர்கள் 
பொதுவாக மைதிலி இசை பாரம்பரிய இசைக் கருவிகளைக் கொண்டு இசைக்கப்பட்டாலும், தற்பொழுது பலவிதமான நவீன இசைகருவிகளைப் பயன்படுத்தி நவீனமடைந்துள்ளது. மகா கவி வித்தியாபதி தாக்கூர், உதித் நாராயண், சார்தா சின்கா, குஞ்ச் பிகாரி மிசுரா, அரித்துவார் பிரசாத் கந்தேல்வால், டாக்டர் சாந்தி ஜெயின், இரஜ்னி பல்லவி, பூனம் மிசுரா, இரஞ்சனா ஜா, மோனி 'வைதேகி' உட்பட பலர் இந்த இசை வகைக்கு சில முக்கியத்துவமான பங்களிப்பாளர்களாக உள்ளனர்.

மேற்கோள்கள்

இந்திய இசை
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
இசை வகைகள்
பிலாபாண்ட் லா கணவாய்

பிலாபாண்ட் லா (Bilafond La) என்பது சால்டோரா முகட்டில் அமைந்திருக்கும் ஒரு மலைக் கணவாய் ஆகும். பட்டாம்பூச்சிகள் கணவாய், சால்டோரா கணவாய் என்ற பெயர்களாலும் இது அழைக்கப்படுகிறது. மிகப்பரந்த சியாச்சின் பனிமலைக்கு மேற்கில் என் யே 980420 என்ற வரைபடப் புள்ளிக்கு நேர் வடக்கில் 40 கிலோமீட்டர் தொலைவில் இக்கணவாய் அமைந்துள்ளது.  

1972-ல் இந்தியா மற்றும் [[பாக்கித்தான் இடையே ஏற்பட்ட சிம்லா ஒப்பந்தத்தின் ஒரு பகுதியாக  இரு நாடுகளின்  கட்டுப்பாட்டு கோட்டின் எல்லை முடிவாக  இக்கணவாய் வரையறுக்கப்படுகிறது. மேலும், பிலாபாண்ட் லா கணவாய் பிரிக்கப்படாத இந்தியா மற்றும் சீனாவை இணைக்கும் தொண்மையான பட்டுச்சாலையின் மேல் அமைந்துள்ளது.

1984 -இல் இந்தியா மற்றும் பாக்கித்தான் இடையே சியாச்சின் கைப்பற்றல் காரணமாக துவங்கிய இராணுவ நடவடிக்கையில் இக்கணவாய் ஒரு முக்கிய அம்சமாக இருந்தது.

பிலாபாண்ட் லா கணவாயை இந்திய ராணுவம் 1984-இல் வடக்கில் சியா லா கணவாயுடன் சேர்த்துக் கைப்பற்றியது. மேலும் 1987-இல் தெற்கில் உள்ள கயாங் லா கணவாயையும் கைப்பற்றியது . இந்தியா தற்பொழுது பிலாபாண்ட் லா-கணவாயில் தன்னுடைய இராணுவ மையம் ஒன்றை பராமரிக்கிறது .

பூகோள-அரசியல் சர்ச்சைகள் 

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின.  இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. இது மிகப்பெரிய காசுமீர் பிரச்சனையின் ஒரு பகுதியாகும். இக்கணவாய் போர் திறன் சார்ந்த சியாச்சின் பகுதியின் மேற்கே மற்றும் இந்தியா – பாக்கித்தானின் தற்போதைய கோட்டின் அருகே அமைந்துள்ளதால் இந்திய ராணுவம் அவ்விடத்தை பாதுகாக்க எப்பொழுதும் அவ்விடத்தில் முகாமிட்டு  இருக்கின்றது .

மேற்கோள்கள்

புற இணைப்புகள் 
 Siachen Peace Park

இமயமலையிலுள்ள கணவாய்கள்
இந்தியக் கணவாய்கள்
நண்பர் சுவிசேஷ ஜெபக்குழு

நண்பர் சுவிசேஷ ஜெபக்குழு (ந.சு.ஜெ.கு) ஒரு இந்திய கிறிஸ்தவர்களின் சமயப்பரப்பு இயக்கம் ஆகும். இந்திய மிஷனரிகளின் வேலை மூலம், 1100 க்கும் அதிகமான சர்ச்சுகளும் 6600 சபைகளுக்கும் மேல் நிறுவப்பட்டுள்ளன.

வரலாறு 
முந்தைய காலத்தில் பிரதான முக்கியத்துவம் நாட்டிற்கு நற்செய்தியை அறிவிப்பதற்கே கொடுக்கப்பட்டது. 1950 களின் பிற்பகுதியில், தமிழ்நாட்டின் தெற்குப் பகுதியில் இந்த இயக்கம் தொடங்கியது. பி. சாமுவேல் 1952 இல் இந்தியாவில் இயங்கும் வி.பி.எஸ் (விடுமுறை வேதாகம பள்ளி) இயக்கத்திற்கு முன்னோடியாகத் திகழ்ந்தார். சாம் கமலேஷன், தியோடர் வில்லியம்ஸ் உட்பட சில இளைஞர்கள் அவருக்கு உதவினார்கள். 1937இல், உலக சுவிசேஷ மிஷன் தென் இந்தியா விவிலியம் நிறுவனத்தைத் தொடங்கியது (இப்போது SIBS) இது இந்தியாவில் விடுமுறை வேதாகமப்பள்ளி இயக்கத்தை உருவாக்கியது. 1952 ஆம் ஆண்டில், தெற்கு தமிழ்நாட்டில் கோவில்பட்டி என்று ஒரு சிறிய கிராமத்தில், 75 குழந்தைகள் மற்றும் 8 ஆசிரியர்களுடன் ஒரு வி.பி.எஸ் அமர்வு நடைபெற்றது.

பின்னர், 1959 டிசம்பர் 26-ஆம் தேதி, தமிழ்நாடு திருநெல்வேலி மாவட்டத்தின் கோவில்பட்டி, 211- ல் தணஸ்கோடி  தெருவில், சுமார் 25 விடுமுறை வேதாகம பள்ளி நண்பர்கள் (இளைஞர்கள் ஈடுபட்டனர்) கூடினர். அவர்கள் ஒரு பிரார்த்தனை இயக்கத்தைத் தொடங்கினர். இது பின்னர்   நண்பர் சுவிசேஷ ஜெபக்குழு என பெயரிடப்பட்டது. அந்த நேரத்தில் அது பிரார்த்தனை குழு மட்டுமே என்று அறிவிக்கப்பட்டது. ஒரு அமைப்போ, ஆலயமோ அல்லது சங்கமோ அல்ல. இந்த குழு தமிழகத்தின் ஒவ்வொரு நகரத்திலும் சிறிய பிரார்த்தனை   குழுக்களைத் தொடங்க ஆரம்பித்தது. திருநெல்வேலி மாவட்டத்தின் ஆயர் ஜெபராஜ் ந.சு.ஜெ.கு  இன் முதலாவது பாதுகாவலர் ஆவார். பின்னர் மெட்ராஸ் மறைமாவட்டத்தின் ஆயர் லெஸ்லி நியூபிகின் இந்த இயக்கத்தின் பாதுகாவலர் ஆனார். ந.சு.ஜெ.கு வேலை பார்க்கும் போது, "இந்த உள்நாட்டு இயக்கம் பரிசுத்த ஆவியின் செயலாகும்" என அவர் கூறினார். அவரது ஆலோசனையை தொடர்ந்து, அதன் அரசியலமைப்பில் இணைக்கப்பட்டது. உலகளாவிய ஆலயங்களின் மூன்று வரலாற்று சடங்குகள், அமைப்பின் நம்பிக்கை அறிக்கையில் சேர்க்கப்பட வேண்டும். ந.சு.ஜெ.கு  திருச்சபையின் ஒரு அங்கமாக செயல்படுகிறது.

குறிப்புகள் 

இந்தியாவில் கிறிஸ்தவம்
சிலிக்கான் போரைடு

சிலிக்கான் போரைடுகள் (Silicon borides) சிலிக்கான் மற்றும் போரான்  ஆகியவை இணைந்து உருவான, இலேசான  எடையுள்ள சுட்டாங்கல் (பீங்கான்) சேர்மங்கள் ஆகும். இவை போரான் சிலிசைடுகள் எனவும் அழைக்கப்படுகின்றன. பலவித விகிதாச்சாரங்களில் இணைந்த சிலிக்கான் போரைடு சேர்மங்கள், SiBn, இதுவரை அறியப்பட்டுள்ளன. அவையாவன:
சிலிக்கான் டிரைபோரைடு - SiB3
சிலிக்கான் டெட்ராபோரைடு - SiB4
சிலிக்கான் எக்சாபோரைடு - SiB6 
மேலும் பல SiBn (n = 14, 15, 40, மற்றும் சில.)  
1900 ஆம் ஆண்டில் முதன்முதலாக ஆன்றி முவாசன் மற்றும் ஆல்பிரெட் இசுடாக் ஆகியோரால், n = 3 மற்றும் n = 6 நிலைகளானவை ஒருசேர, ஒரு கலவையாகத் தயாரிக்கப்பட முடியும் என அறிவிக்கப்பட்டது. இவர்கள் சிலிக்கான் மற்றும் போரானை ஒரு களிமண் கொள்கலனில் வைத்து வெப்பப்படுத்துவதன் மூலம் இச்சேர்மங்களைத் தயாரித்தனர். 1960 ஆம் ஆண்டில் மூன்று தனித்தனி குழுவினரால், சிலிக்கான் டெட்ராபோரைடானது அதன் தனிமங்களிலிருந்து நேரடியாகத் தொகுப்பு முறையில் தயாரிக்கப்பட்டது. அந்த மூன்று குழுக்கள் பின்வருமாறு: கார்ல் கிளைன் மற்றும் டொனால்டு சேண்ட்ஸ்; எர்வின் கால்டன்; சிரில் பிராசெட் மற்றும் பெங்ட் மேக்னுசன். சிலிக்கான் டிரைபோரைடானது, சிலிக்கான் டெட்ராபோரைடில் சிலிக்கான் அதிக அளவில் உள்ள சேர்மம் என்று முன்மொழியப்பட்டது. ஆகவே, எந்த ஒரு சேர்மத்தின் விகிதாச்சார வாய்ப்பாடும்  SiB4 - x , x = 0 அல்லது 1 என எழுதப்படலாம். இந்த இரண்டு  சிலிக்கான் போரைடுகளும் கருப்பு நிறத்தை உடைய ஒத்த அடர்த்தியைக் கொண்ட படிகப் பொருட்களாக உள்ளன. சிலிக்கானின் போரைடுகளில் n = 3(4) மற்றும் 6 உடைய சேர்மங்களின் அடர்த்தியானது முறையே 2.52 மற்றும் 2.47 கிராம் செமீ−3 ஆக உள்ளன. கனிமங்களின் கடினத்தன்மைக்கான மோவின் அளவுகோலின் படி, SiB4 - x மற்றும் SiB6 ஆகியவற்றின் கடினத்தன்மையானது  வைரம் (10) மற்றும் மாணிக்கம் (9) இவற்றுக்கிடையே உள்ளது. சிலிக்கான் போரைடுகளானவை, போரானால் பூரிதமாக்கப்பட்ட சிலிக்கானிலிருந்து திண்ம அல்லது திரவ நிலையில்  வளர்க்கப்படலாம்.

SiB6 படிக அமைப்பானது ஒன்றோடொன்று பிணைக்கப்பட்ட இருபதுமுக முக்கோணகம் மற்றும் இருபத்தாறு முக முக்கோணகம் மற்றும் தனித்து விடப்பட்ட சிலிக்கான் மற்றும் போரான் அணுக்கள் இவற்றைக் கொண்டுள்ளது. சிலிக்கான் மற்றும் போரான் இவற்றின் உருவ அளவு பொருத்தப்பாடின்மை காரணமாக, B12  இருபதுமுக முக்கோணகத்தில் போரானின் இடங்களை SiB2.89 உடன் தொடர்புடைய ஒரு குறிப்பிட்ட இறுதி விகிதாச்சாரம் வரை சிலிக்கான அணுக்கள் பதிலி செய்கிறது. சிலிக்கான் டெட்ராபோரைடு (SiB4) வடிவமானது, போரான் கார்பைடு (B4C), B6P, மற்றும் B6O இன் சமவடிவ மூலமாக உள்ளது. இது எக்சாபோரைடுக்கான நிலையற்ற இடைநிலைப் பொருளாக உள்ளது.  ஆயினும்கூட, படிகக் கருவூட்டல் மற்றும் வளர்ச்சியின் ஒப்பீட்டளவின் எளிமை காரணமாக இது தயாரிக்கப்படலாம்.

SiB4 மற்றும் SiB6 ஆகிய இரண்டு சேர்மங்களுமே காற்று அல்லது ஆக்சிசனோடு வினைப்படுத்தும் போது குறிப்பிடத்தக்க அளவுக்கு ஆக்சிசனேற்றம் அடைகின்றன. உயர் வெப்பநிலைகளில் மேற்கண்ட சேர்மங்கள் ஒவ்வொன்றும் கொதிநிலை கந்தக அமிலம், அயோடின், குளோரின் மற்றும் புரோமினால் தாக்கப்படுகிறது. சிலிக்கான் போரைடுகள் மின்கடத்தும் தன்மை உடையவை. சிலிக்கான் டெட்ராபோரைடானது மிகக்குறைந்த வெப்ப விரிவுக் குணகத்தைக் கொண்டுள்ளது. மேலும் இச்சேர்மம், வெப்ப நியூட்ரான்களுக்கான அதிக உட்கரு குறுக்கு வெட்டுப் பரப்பையும் கொண்டுள்ளது. 

டெட்ராபோரைடானது, விண்கலங்களின் வெளிப்புறத்தில் ஒட்டப்படும் வெப்பத்தடுப்பு ஓடுகளில் கருப்பு நிறப்பூச்சாகப் பயன்படுத்தப்படுகிறது.

மேற்கோள்கள் 

போரைடுகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கனிம சிலிக்கான் சேர்மங்கள்
ராபர்ட் ரைட் (இதழாளர்)

ராபர்ட் ரைட்  (Robert Wright 15 சனவரி 1957) அமெரிக்க நூலாசிரியர், கல்வியாளர் மற்றும் இதழாளர் ஆவார். பிளாக்கிங் ஹெட்ஸ் தொலைக்காட்சியைத் தொடங்கி நடத்தி வருபவர். வரலாறு, மதம், அறிவியல், உளவியல், கடவுள் என பல துறைகள் தொடர்பான நூல்களை எழுதியுள்ளார். பிரின்சுடன் பல்கலைக் கழகத்தில் அறிவியலுக்கும் புத்தமதத்திற்கும் உள்ள தொடர்பை விளக்கும் கருத்தரங்குகளில் பாடம் நடத்துகிறார். நியூ அமெரிக்கா பவுண்டேசனில் முதிய உறுப்பினராகப் பதவி வகிப்பவர்.

வாழ்க்கைக் குறிப்புகள்

அமெரிக்காவில் ஓக்லகோமாவில்  லாட்டன் என்னும் ஊரில் ஒரு கிறித்தவக் குடும்பத்தில் பிறந்தார்.
சான் பிரான்சிசுக்கோவில் வாழ்ந்தார். டெக்சாசு பல்கலைக்கழகத்திலும் பிரின்சுடன் பல்கலைக்கழகத்திலும் படித்தார். சமூக உயிரியலைப் பயின்றார். எழுத்தாளரும் பேராசிரியருமான ஜான் மெக்பி இவருடைய ஆசிரியரும் முன்னோடியுமாவார்.

ராபர்ட் ரைட் 2000 ஆண்டுத் தொடக்கத்தில் பிரின்சுடன் பல்கலைக்கழகம் மற்றும் பென்சில்வேனியா பல்கலைக் கழகம் ஆகியவற்றில் பேராசிரியாராகப் பணிபுரிந்தார். மதமும் மனித இயல்புகளும் என்ற 
தலைப்பிலும் மதங்களின் வளர்ச்சி என்பது பற்றியும் மாணவர்களுக்குக் கற்பித்தார்.

இணையத் தொலைக்காட்சிப் பணிகள்

2002 ஆம் ஆண்டில் மீனிங் ஆப் லைப் என்ற  இணையத்  தொலைக்காட்சியில் பல் துறை அறிஞர்கள், அறிவியலாளர்கள், பகுத்தறிவுச் சிந்தனையாளர்கள், போன்றோரை நேர்காணலில் சந்தித்து, உரையாடி மதம், கடவுள், ஆன்மிகம் தொடரபான வினாக்களைக்  கேட்டு அவர்களுடைய கருத்துகளைப் பதிவு செய்து ஒளிபரப்பினார். அவர்களில் முகாமையானவர்கள் கரேன் ஆர்ம்ஸ்டராங், டேனியல் டென்னட், பிரிமென் டைசன், ஸ்டீவன் பிங்கர் ஆவார்கள்.  

2005 நவம்பர் 1இல் ராபர்ட் ரைட்  பிளாக்கிங்ஹெட்ஸ் தொலைக்காட்சியை மிக்கி காஸ் மற்றும் கிரேக் டிங்கில் ஆகியோருடன் இணைந்து, தொடங்கி நடப்பு நிகழவுகள் பற்றிய அறிஞர்களின்  உரையாடல்களை  
ஒளிபரப்பச் செய்தார்.

இதழாளராக

தி சயன்சஸ், தி நியூ ரிபப்ளிக், தி வில்சன் குவார்ட்டர்ளி ஆகிய இதழ்களின் ஆசிரியாராக இருந்தார். மேலும் தி அட்லாண்டிக், தி நியூ யார்க்கர் மற்றும் தி நியூயார்க் டைம்ஸ்,  தி ஒபினியனேட்டர் போன்ற பத்திரிகைகளில் கட்டுரைகள் எழுதி வருகிறார்.

மதம் பற்றிய ஆய்வுகள்

மதம் பற்றிய தம் கருத்துகளை எவொலுயூசன் ஆப் காட் என்ற நூலில் விரிவாக எழுதினார்.
கடவுள் என்னும் கருத்து கற்பனையான ஒன்று எனவும், தாம் கடவுளைப் பற்றிக் கவலைப் படாதவர் என்றும், மேலும் மதமற்ற மனித நேயர் என்றும் கூறுகிறார். 
மதத்தினால் நல்லவை ஏற்படுவதைவிட தீயவையே மிகுதியாக ஏற்படுகின்றன என்பது இவரது கருத்து.
2014 இல் புத்த மதமும் நவீன உளவியலும் என்ற தலைப்பில் ஆறு வாரங்கள் உரையாற்றினார்.

எழுதிய நூல்கள்

 1989 திரீ சயன்டிஸ்ட்ஸ் அண்ட் தேர் காட்ஸ்  
 1994 தி மோரல் அனிமல் 
 2001 நான் சிரோ: தி லாஜிக் ஆப் ஹியூமன் டெஸ்டினி 
 2009 தி எவொலூசன் ஆப் காட் 
 2017 ஒய் புத்திசம் இஸ் ட்ரூ

மேற்கோள்

அமெரிக்க எழுத்தாளர்கள்
1957 பிறப்புகள்
பிரின்ஸ்டன் பல்கலைக்கழக முன்னாள் மாணவர்கள்
ராகுல் ரவி

ராகுல் ரவி ஒரு திரைப்பட நடிகர் ஆவார். அவர் பெரிய தொலைக்காட்சித் தொழில்துறையின் முன்னணி நடிகர் ஆவார். மலையாளத்தொடர் பொன்னம்பிலியில் அறியப்படுகிறார்.இவர் இப்போது மிகப்பெரிய வெற்றிகரமான தொடரான நந்தினி யில் நடிக்கிறார். அவர் மாலவிகா வேல்ஸோடு 2-ம் தடவை நடித்துள்ளார்.

தனிப்பட்ட வாழ்க்கை 
திரிசூர் திரிசூரில் பிறந்த ராகுல் ரவி, அவரது பெற்றோர் ரவி ராமு மற்றும் ஷேமா ஆகியோர். பி.டெக் எர்ணாகுளத்தில் உள்ள வட பரவூர் மாதா தொழில்நுட்ப கல்லூரியில் பட்டம் பெற்றார்.

நடிப்பு தொழில் 
ராகுல் மாடல் கலைஞராக பணிபுரிந்தார். அவர் தனது பெரிய திரை அறிமுகத்தை 2013 இல் கவுரரால் இயக்கினார். பின்னர் 'டயல் 1091' மற்றும் 'காட்டம்மகன்' படங்களில் நடித்தார். ராகுல் ரவி ஹரேமொக்ஸ் பியூட்டி ஹேர் போட்டியில் வெற்றி பெற்றார்.

ராகுல் பாடிபில்டிங், நடிப்பு மற்றும் வடிவழகு இணைந்து, மேடை நிகழ்ச்சிகளில் பெரும் ஆர்வம் காட்டுகிறது. மகாவிலில் மனோரமாவில் ஒளிபரப்பப்படும் 'பொன்னம்பி' சூப்பர் ஹிட் தொடரின் மூலம் குடும்பத்தினர் நன்கு அறியப்படுகிறார்கள். பொன்னம்பிலி (மாலவிகா வேலஸ்) நேசிக்கும் ஒரு பணக்கார குடும்பத்தில் இருந்து ஹரி பத்மநாபனின் வாழ்க்கையை அவர் உயிர் கொடுக்கிறார்.

குறிப்பு

புற இணைப்புகள் 
 Official website
 

தமிழ்த் திரைப்பட நடிகர்கள்
தமிழக அரசு திரைப்பட விருது வெற்றியாளர்கள்
1988 பிறப்புகள்
வாழும் நபர்கள்
காசி மற்றும் செயிந்தியா மலைகள்

காசி மற்றும் செயிந்தியா மலைகள் என்பன மலைகள் நிறைந்த பகுதியாகும், இதன் பெரும் பகுதி அசாம் மற்றும் மேகாலயா மாநிலங்களில் அமைந்துள்ளது.

செயிந்தியா மலைகள்
காசி மலைகளின் கிழக்கே செயிந்தியா மலைகள் அமைந்துள்ளன. இப்பகுதியை முன்னொரு காலத்தில் ஆட்சி செய்தவர்கள் செயிந்தியாபூர் மன்னர். அவரது குளிர்கால தலைநகரம் தற்பொழுது வங்கதேசத்தில் உள்ளது. அவரது அரண்மனை போர்காட்டில் உள்ளது.

செயிந்தியா மலை மாவட்டத்தின் ஒரு பகுதியாக செயிந்தியா மலைகள் இருந்தது. 31 சூலை 2012 இல் இந்த மாவட்டம் இரண்டாக பிரிக்கப்பட்டது, அவை கிழக்கு செயிந்தியா மலைகள் மற்றும் மேற்கு செயிந்தியா மலை ஆகும்.

காசி மலைகள்
காரோ மலைகளின் கிழக்கே அமைந்துள்ளது காசி மலைகள். இது இந்தியாவின் மேகாலயா மாநிலத்தில் அமைந்துள்ளது மற்றும் இவை பட்கை மலைகளின் ஒரு பகுதியாக உள்ளது.

இப்பகுதியில் குடியிருப்பவர்கள் காசி மலைவாழ் இன மக்கள் ஆவார்கள். இந்த மலைகளில் தான் உலகிலேயே ஈரமான இடங்களில் ஒன்றான சிரபுஞ்சி அமைந்துள்ளது.

காசி மலைகள் மாவட்டத்தின் கீழ் இவைகள் கொண்டுவரப்பட்டு 28 அக்டோபர் 1976-ல் கிழக்கு காசி மலை மற்றும் வடக்கு காசி மலை என் இரண்டாக பிரிக்கப்பட்டது.

இதன் உயரமான சிகரம் லும் சில்லிங், இதன் உயரம் 1,968 மீட்டர்கள்(6,457 அடி). இது சில்லாங் நகருக்கு தெற்கே சில கிலோமீட்டர் தொலைவில் அமைந்துள்ளது.

மேற்கோள்கள்

இந்திய மலைத்தொடர்கள்
இந்திய மலைகள்
பைலாடிலா மலைத்தொடர்

பைலாடிலா மலைத்தொடர் (Bailadila Range)  என்பது கிழக்குத் தொடர்ச்சி மலைகளிலிருந்து சுமார் 200 கி.மீ மேற்கே தக்காண மேட்டு நிலத்தில் அமைந்த ஒரு மலைத்தொடராகும். இது இந்தியாவின் சத்தீசுகர் மாநிலத்தின் தாண்டிவாடா மாவட்டத்தில் உள்ள கிராந்துல் நகருக்கு அருகில் அமைந்துள்ளது. காளையின் திமில் போல காட்சியளிப்பதால் இம்மலைத்தொடருக்கு பைலாடிலா மலைத்தொடர் என பெயர் தருவிக்கப்பட்டுள்ளது.

சத்தீசுகரின் உயரமான புள்ளி 

தக்காண மேட்டுநிலத்தின் வடகிழக்குப் பகுதியில் பைலாடிலா மலைத்தொடர் அமைந்துள்ளது. இந்திராவதி  ஆற்றுக்குத் தெற்கே 70 கிலோமீட்டர் நீளத்துடன் 1276 மீட்டர் உயரத்துடன் கிட்டத்தட்ட தென்மேற்கு-வடகிழக்கு திசைநோக்கி இம்மலை நீண்டுள்ளது . சத்தீசுக்கரிலுள்ள மிக உயர்ந்த மலை உச்சிகளில் இதுவும் ஒன்றாகும். 
இம்மலைகள் தந்தேவாடா மாவட்டத்தின் தலைமையிடமான தந்தேவாடாவி ற்கு தென்மேற்கே 40 கிலோமீட்டர் தொலைவில் இருக்கிறது . செழித்து இருந்தன. முன்னர் பைலாடிலா மலைச் சரிவுகளில் அடர்ந்த மரங்கள் செழித்து இருந்தன    ஆனால் மலைத்தொடரில் சுரங்கப் பணி நடைபெற்று தரமான இரும்புத் தாது வெட்டியெடுக்கப்படும் தொழில் வளர்ச்சியடைந்த காரணத்தால் இம்மலையின் பல பகுதிகள் பாதிக்கப்பட்டுள்ளன.

மேற்கோள்கள்

புற இணைப்புகள் 
A view from the Top of Bailadila Deposit-5 – NMDC

இந்திய மலைகள்
இந்திய மலைத்தொடர்கள்
இந்திய மாநிலங்களின் உயர்ந்த சிகரங்கள்
குரூஸஸ் கிரீக்

குரூஸஸ் கிரீக் என்பது அமெரிக்காவின் கென்டக்கியில் உள்ள பூன் மற்றும் கென்டன மாவட்டங்களில் பாயும் ஒரு ஓடையாகும். இது லிக்கிங் ஆற்றின் துணை ஆறு ஆகும். இது கேப்டன் குரூஸுக்காக குரூஸ் கிரீக் பெயரிடப்பட்டது. இவர் 1784 இல் இவ்வொடை அருகே கொல்லப்பட்ட ஒரு ஆராய்ச்சியாளர்  ஆவர் .

குறிப்புகள்

மேற்கோள்கள்

 கென்டக்கி